TEHNIČKE KARAKTERISTIKE - SPECIFIKACIJE

PROJEKTNI ZADATAK
[bookmark: _Hlk175057513]ZA IZRADU PRETHODNE STUDIJE IZVODLJIVOSTI
POSTROJENJA ZA PROIZVODNJU ENERGIJE IZ RDF/SRF GORIVA


Uvod
Regionalnim planom upravljanja otpadom za Grad Novi Sad i opštine Bačka Palanka, Bački Petrovac, Beočin, Žabalj, Srbobran, Temerin i Vrbas za period 2019–2028. godine predviđa se strategija izgradnje regionalnog centra, uključujući regionalni centar, deponiju, postrojenje za separaciju otpada i postrojenje za mehaničko-biološki tretman (MBT) biorazgradivog otpada iz čvrstog komunalnog otpada. Osnovna funkcija planiranog MBT postrojenja u regionalnom centru za upravljanje otpadom, zasnovanog na bio-sušenju, je proizvodnja čvrstog goriva iz otpada RDF/SRF (Refuse Derived Fuel/Solid Recovered Fuel), koje se može koristiti kao alternativni izvor energije. Predmet ove studije je analiza izvodljivosti korišćenja goriva dobijenog iz otpada za proizvodnju energije.
Ciljevi studije
Grad Novi Sad i Novosadska toplana žele da prethodnom studijom izvodljivosti izvrše preliminarnu analizu potencijala i benefita korišćenja raspoloživog čvrstog goriva iz otpada RDF/SRF za visokoefikasnu kombinovanu proizvodnju električne i toplotne energije za potrebe Grada, odnosno izvrši analizu izvodljivosti izgradnje kogeneracionog (CHP) postrojenja za proizvodnju energije iz RDF/SRF goriva.
Prethodnom studijom izvodljivosti[footnoteRef:1][footnoteRef:2] postrojenja za proizvodnju energije iz RDF/SRF goriva obraditi naročito prostornu, ekološku, društvenu, finansijsku, tržišnu i ekonomsku opravdanost investicije za izabrano optimalno tehničko rešenje, a na osnovu energetskih potreba Grada, prikazati ocenu izvodljivosti ulaganja i predložiti način daljeg razvoja projekta. Optimalno tehničko rešenje postrojenja predložiti na osnovu prirodnih, tehničkih, tehnoloških, ekonomskih, funkcionalnih, ekoloških i drugih relevantnih uslova specifičnih za Grad Novi Sad. [1:  Pravilnik o prethodnoj studiji izvodlјivosti i studiji izvodlјivosti ("Sl. glasnik RS", br. 103/2023)]  [2:  Član 113, Zakon o planiranju i izgradnji („Sl. glasnik RS“, br. 72/2009, 81/2009 - ispr., 64/2010 - odluka US, 24/2011, 121/2012, 42/2013 - odluka US, 50/2013 - odluka US, 98/2013 - odluka US, 132/2014, 145/2014, 83/2018, 31/2019, 37/2019 - dr. zakon, 9/2020, 52/2021 i 62/2023) ] 

Primarno gorivo za kogeneraciono postrojenje (RDF)
Prema studiji izvodljivosti, godišnja količina RDF-a koja će se proizvoditi u MBT postrojenju kretaće se od minimalno 30.000 tona do maksimalno 40.000 tona godišnje, na nivou regionalnog centra za upravljanje otpadom u Novom Sadu. Grad Novi Sad planira izgradnju MBT postrojenja koje će obezbedi RDF gorivo sledećih karakteristika:
- veličina materijala RDF: 15-30 mm
- vlažnost RDF-a: 25-35%
- toplotna moć RDF-a, optimalna: 14-16 MJ/kg
- toplotna moć RDF-a, minimalno potrebna: 10 MJ/kg
Transport RDF na lokaciju CHP postrojenja
Lokacija MBT postrojenja za proizvodnju RDF-a planirana je pored trenutno postojeće deponije u Novom Sadu. Za skladište RDF-a planirana je magacinska hala od 2.112 m² sa visinom od 7 m. RDF će imati mogućnost skladištenja u u presovanom i rasutom stanju u zavisnosti od načina korišćenja. Ako se RDF peletira za transport, očekuje se da će gustina biti približno 1.000 kg/m3, dok je specifična masa 5 do 10 puta manja ako RDF nije komprimovan. Ako se za transport koriste kamioni sa kiperima od 40 tona, potrebno je predvideti prevoženje oko 1.000 tovara godišnje na lokaciju budućeg kogeneracionog (CHP) postrojenja.
Lokacija postrojenja
Predložiti optimalnu lokaciju za izgradnju kogeneracionog (CHP) postrojenja za proizvodnju električne i toplotne energije iz RDF goriva, prvenstveno imajući u vidu mogućnost infrastrukturnog povezivanja na sistem daljinskog grejanja Grada i prihvatljivu udaljenost skladišta RDF-a na lokaciji trenutne gradske deponije.
Izabrana lokacija CHP postrojenja treba da zadovolji sledeće uslove:
- neposredna blizina elektronenergetske infrastrukture za distribuciju proizvedene električne energije u električnu mrežu,
- blizina glavnih vrelovoda mreže sistema daljinskog grejanja Grada, koja može prihvatiti proizvedenu toplotnu energiju, i
- neposredna blizina gradske/regionalne deponije kako bi troškovi transporta RDF-a bili što niži i ograničili negativan uticaj na životnu sredinu.
U okviru studije analizirati lokaciju CHP postrojenja u neposrednoj blizini TE-TO "Novi Sad". Ova lokacija ima odličnu povezanost na elektroenergetsku infrastrukturu i sistem daljinskog grejanja Grada. Ukoliko se toplotna energija proizvedena tokom leta ne može plasirati, može se skladištiti u sezonskom skladištu energije planiranog solar-termal postrojenju na navedenoj lokaciji. Lokacija je udaljena 6,5 km od regionalne deponije (MBT postrojenja) i udaljena je od gradskog jezgra. Do sada izvršene analize i procene nominuju ovo područje kao buduću lokaciju CHP postrojenja.
U okviru studije takođe analizirati potencijalnu lokaciju postrojenja u okviru novog toplotnog izvora – toplane "Majevica".
Koncepcija – tehničko rešenje CHP postrojenja
Razrada tehnologije WtE – spalјivanje RDF/SRF goriva
Projektant je dužan da u okviru prethodne studije opravdanosti detalјno obradi sledeće celine:
1. Prijem i priprema goriva
· Predvideti zatvorene bunkere za prijem RDF/SRF goriva sa sistemom za otprašivanje.
· Opisati postupak homogenizacije i predviđene metode za uklanjanje preostalih metala i inertnog materijala.
2. Izbor optimalne tehnologije sagorevanja RDF/SRF goriva
Predložiti optimalno tehničko rešenje na nivou koncepta, imajući u vidu dostupne i održive energetke tehnologije sa insineracijom/gasifikacijom otpada, viskoefikasnim turbinama, elastičnim režimom rada leto/zima i tretmanom dimnih gasova.
[bookmark: _Hlk210043082]Izabrati i tehnički obrazložiti optimalni tip sagorevanja u skladu sa karakteristikama RDF/SRF goriva:
· Incineracija RDF-a u fluidizovanom sloju, uz kogeneraciju toplotne i električne energije;
· Ko-incineracija biomase i RDF-a u fluidizovanom sloju, takođe sa kogeneracijom toplotne i električne energije;
· Gasifikacija RDF-a u gasifikatoru, gde se vrši kogeneracija toplote i električne energije, uz dodatnu mogućnost hvatanja CO₂ kroz prečišćavanje singasa;
· Kogasifikacija RDF-a i biomase u gasifikatoru, koja omogućava kogeneraciju toplote i električne energije i otvara prostor za hvatanje CO₂ tokom prečišćavanja singasa.
Definisati radne temperature i uslove sagorevanja koji obezbeđuju potpuno sagorevanje i minimizaciju organskih polutanata. Prednost imaju tehnologije sa većom energetskom efikasnošću i niže emisijama štetnih gasova.
3. Kogeneracija - CHP postrojenje
· U okviru izrade prethodne studije izvodljivosti treba predložiti konceptualno rešenje za izgradnju visokoefikasnog kogeneracionog (CHP) postrojenja za proizvodnju električne i toplotne energije korišćenjem raspoloživog čvrstog goriva iz otpada RDF/SRF.
· Proceniti potencijal za dugoročnu proizvodnju električne i toplotne energije iz lokalnog RDF/SRF goriva.
· Izraditi godišnji energetski bilans potrošnje goriva i proizvodnje električne i toplotne energije iz CHP postrojenja.
· Projektovati sistem kombinovane proizvodnje električne i toplotne energije na bazi visokoefikasne turbine.
· Prikazati očekivani ukupni stepen iskorišćenja (električna + toplotna energija), sa cilјem maksimizacije efikasnosti.
4. Sistem prečišćavanja dimnih gasova
· Predložiti višestepeni sistem za kontrolu emisija (ciklonski separatori, mokro/suvo čišćenje, filteri sa aktivnim uglјem, bag filter i dr.).
· Pokazati da predloženo rešenje ispunjava BAT (Best Available Techniques) i zahteve Direktive 2010/75/EU (IED) za NOₓ, SO₂, HCl, dioksine i furane.
5. Upravlјanje pepelom i ostacima
· Definisati postupke tretmana pepela (bottom ash) i uslove za njegovu eventualnu upotrebu u građevinarstvu.
· Opisati tretman finog pepela (fly ash) i filterskih ostataka kao opasnog otpada.
6. Referentni primeri i najbolјe prakse
· Prikazati relevantne evropske primere postrojenja i prenesi tehnološke parametre značajne za ovaj projekat.
Prilikom zbora optimalne tehnologije sagorevanja u svim segmentima obezbediti tehničko i ekonomsko obrazloženje, kao i usklađenost sa važećim nacionalnim propisima i relevantnim EU standardima. Svi parametri moraju biti prikazani sa jasnim metodama proračuna i uporedni sa najbolјim dostupnim tehnikama (BAT).
Opciona scenarija
U okviru studije izvršiti analizu sledećih opcionih scenarija:
•	Insineracija RDF-a, kogeneracija toplotne i električne energije, uz isporuku toplotne energije sistemu daljinskog grejanja Grada, a električne energije u EES, 
•	Koinseneracija biomase i RDF-a, kogeneracija toplotne i električne energije, uz isporuku toplotne energije sistemu daljinskog grejanja Grada, a električne energije u EES, 
•	Koinseneracija mulja iz budućeg prečistača otpadnih voda i RDF-a, kogeneracija toplotne i električne energije, uz isporuku toplotne energije sistemu daljinskog grejanja Grada, a električne energije u EES, 
•	Plasman i prodaja proizvedenog RDF-a trećim licima po komercijalnim uslovima, bez izgradnje CHP postrojenja.
Finansijska analiza
Prethodnu studiju izvodljivosti izraditi prema metodoligiji međunarodnih finansijskih institucija (Svetska banka, KfW, EBRD...), sa finansijskom analizom i proračunom smanjenja emisije CO2. Cilj Grada je da kroz izradu predmetnog dokumenta kreira osnov kako bi u narednom periodu konkurisala za donatorska sredstva međunarodnih institucija i fondova za izradu tehničke dokumentacije i dalji razvoj projekta.
Izvršiti procenu investicionih troškova (CAPEX) i dati detaljan pregled svih troškova povezanih sa implementacijom projekta, uključujući troškove izgradnje, nabavke opreme, troškove zemljišta, i projektovanje. Predložiti plan finansiranja projekta, izvore finansiranja projekta (vlastita sredstva, krediti, grantovi, itd.). Izvršiti procenu operativnih troškova (OPEX), projekciju svih troškova koji će nastati tokom rada CHP postrojenja, uključujući troškove održavanja, osoblja, transporta, energije, itd.
U okviru finansijske analize izvodljivosti investicije izraditi cost-benefit analizu (CBA) i izračunati ključne finansijske pokazatelje: NPV - net present value, IRR - internal rate of return, payback period, PI - profitability index i izvršiti analizu osetljivosti na kritične varijable.
Izvršiti komparativne analize isplativosti tradicionalnog modela finansiranja investicije u kogeneraciono postrojenje insineratora iz sopstvenih sredstava (budžet Grada) u poređenju sa JPP modelom finansiranja (izgradnja i upravljanje postrojenje od strane privatnog partnera).
Ekološka efikasnost
Izračunati očekivano smanjenje količine otpada za deponovanje.
Kvantitativno prikazati efekte smanjenja emisija gasova sa efektom staklene bašte u odnosu na klasično deponovanje.
Metodologija
[bookmark: _Hlk172279747]Nivo izrade prethodne studije izvodljivosti usaglasiti sa važećim zakonima, kao i svim važećim podzakonskim aktima i važećim standardima u ovoj oblasti.
Sva primenjena tehnička rešenja moraju zadovoljavati najnovije BAT tehnologije. 
Prilikom izrade prethodne studije izvodljivosti neophodno je koristiti sve relevantne standarde i propise u oblasti energetskih postrojenja za insineraciju otpada i visokoefikasnu kombinovanu proizvodnju električne i toplotne energije. Takođe, neophodno je koristiti iskustva u projektovanju i eksploataciji već postojećih sistema daljinske energetike, koja koriste energiju iz Waste to Energy (WtE) postrojenja i poštovati direktive EU u vezi sa emisijom zagađujućih materija u vazduh.
Tokom izrade studije obrađivač je dužan da se konsultuje sa ovlašćenim stručnim predstavnicima Naručioca u vezi svih tehničkih pitanja koje ima. Obrađivač je dužan da dostavi predlog Prethodne studije izvodljivosti na ocenu i da postupi po primedbama ovlašćenih predstavnika Naručioca i revidira predlog sve do njegovog konačnog usvajanja.
Nakon konačnog usvajanja predloga studije od ovlašćenih predstavnika Naručioca, Obrađivač će predati Prethodnu studiju izvodljivosti u elektronskom obliku i papirnoj formi (4 štampana primerka).
Podloge za projektovanje
Kao podloge za izradu prethodne studije izvodljivosti koristiti svu raspoloživu projektno-tehničku i plansku dokumantaciju Grada Novog Sada i JKP "Novosadska toplana". Izabranom Ponuđaču će biti dostupni svi raspoloživi podaci kojima Naručilac raspolaže. Ukoliko su obrađivaču studije potrebni podaci koje Naručilac ne poseduje, dužan je da neophodne podatke pribavi o svom trošku. U slučaju potrebe neophodno je pribaviti ažurne podatke od lokalnih institucija. Pre početka i tokom izrade studije obrađivaču će biti omogućen obilazak potencijalnih lokacija budućeg postrojenja.
Jezik
Prethodnu studiju izvodljivosti postrojenja za proizvodnju energije iz RDF/SRF goriva izraditi na srpskom i engleskom jeziku.
Vremenski okvir
[bookmark: _GoBack]Vremenski rok za realizaciju Prethodne studije izvodljivosti postrojenja za proizvodnju energije iz RDF/SRF goriva je maksimalno 180 kalendarskih dana od dana zaključenja ugovora.

